《吴理卿挽诗 其二》
宋代·林希逸

二纪中年废，清时晚岁收。如斯封马鬣，谩尔跨鳌头。

雅度人何忤，虚名世浪仇。论交思少日，文会饮榕楼。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。